Groot dele van Pretoria dalk dán sonder water  (Foto: pixabay) Inwoners van verskeie Pretoria-woonbuurte kan moontlik van Donderdag tot Saterdag sonder water wees weens ŉ pypleiding wat deur Rand Water geïnstalleer gaan word. Rand Water se tegnici gaan die nuut geïnstalleerde pyplyn aan die bestaande S4-pypleiding koppel. Die beplande afsluiting sal op 11 Augustus om 17:00 begin en sal na verwagting op 13 Augustus om 22:00 voltooi wees. Lindela Mashigo, woordvoerder van die Tshwane-metro, het ŉ beroep op inwoners gedoen om water spaarsamig in dié tyd te gebruik ten einde te probeer verhoed dat reservoirs leegloop. “Inwoners moet ook verseker dat hulle genoeg water stoor om hulle te onderhou vir die duur van die afsluiting. Die metro vra om verskoning vir die ongerief wat deur die bogenoemde afsluiting veroorsaak kan word en sal verseker dat tenkwaens op bystand is vir alternatiewe watertoevoer.” Die volgende reservoirs en gebiede kan moontlik wateronderbrekings ondervind: Cornwall Hill-reservoir: Doornkloof Corobrick Plant: Grootfontein Rietfontein Rietfontein Ridge Rietvallei Mooikloof Manor The Hills Tygerpoort Zwavelpoort Waverley LL-reservoir: Derdepoortpark Ekklesia Jan Niemandpark Lindo Park Elarduspark-reservoir: Constantia Park Elarduspark Erasmuskloof Erasmuspark Garsfontein Garstkloof Moreletapark Rietvallei Rietvalleipark Rietvalleirand Waterkloof Waterkloof Glen Wingate Park Gastonbury-reservoir, Six Fountains Estate en Silver Willows: Equestria Paradiso Paramount Estate Silver Lakes Silver View Ridge Silver Woods Country Estate Six Fountains Tijger Vallei Shere AH Willow Acres Willow Park Manor Koedoesnek: Faerie Glen Wilgers Equestria Hartebeespoort Koedoesnek La Montagne Lynnwood Glen Lynnwood Ridge Meyerspark Murrayfield Struland AH Tweefontein Val-de-Grace Valley Farm Valley Farm AH Wapadrand Willow Glen AH Midas en Leander meters: Boardwalk Meander Bronberg Faerie Glen Olympus Mooikloof-reservoir: Faerie Glen Garsfontein Moreletapark Prairie Giants Pretoriuspark Rietfontein Tweefontein Valley Farm Zwavelpoort Nellmapius Sammy Marks-museummeter Savannah: The Blyde Crystal Villa, Savanna Country Estate N4 Gateway Woodlands Mall meter: Mooikloof Ridge